	Na temelju članka 36. Zakona o poljoprivredi (''Narodne  novine'' broj 118/18, 42/20, 127/20, 52/21, 152/22. i 152/24), članka 46. Statuta Općine Novo Virje (''Službeni glasnik Koprivničko – križevačke županije'' broj 4/21) i točke III. i IV. Programa potpora poljoprivredi na području Općine Novo Virje za razdoblje od 2025. do 2026. godine, KLASA: 320-02/25-01/01, URBROJ: 2137-22-25-1, od 27. veljače 2025. godine općinski načelnik Općine Novo Virje raspisuje 

JAVNI POZIV
- sufinanciranje umjetnog osjemenjivanja junica i krava

I.

	Pozivaju se zainteresirane pravne i fizičke osobe koje se bave primarnom poljoprivrednom proizvodnjom s područja Općine Novo Virje da u skladu sa Programom 1005 – Poticanje razvoja poljoprivrede A-100501 – potpora poljoprivredi, Mjerom 1 – sufinanciranje umjetnog osjemenjivanja junica i krava, dostave svoje zahtjeve za sufinanciranje.
	Za provođenje Mjere 1 – sufinanciranje umjetnog osjemenjivanja junica i krava u Proračunu Općine Novo Virje osigurana su sredstva.
	Javni poziv traje od 15. prosinca 2025. godine, pa zaključno sa 19. prosinca 2025. godine. Zahtjev se podnosi za junice i krave koje su po prvi puta osjemenjene u razdoblju od 21. prosinca 2024. do zaključno sa 19. prosinca 2025. godine.

II.

	Mjerila i kriteriji koje moraju zadovoljiti podnositelji zahtjeva za sufinanciranje:
[bookmark: _GoBack]	Zahtjev mogu podnositi: fizičke i pravne osobe u djelatnosti poljoprivrede  za umjetno osjemenjivanje junica i krava. Vlasnicima junica i krava sufinancirati će se umjetno osjemenjivanje u iznosu od 35,00 eura po prvi puta osjemenjenoj plotkinji ukoliko umjetno osjemenjavanje vrši veterinarska stanica. Ukoliko umjetno osjemenjivanje junica i krava vrši sam vlasnik koji ima položen tečaj za umjetno osjemnejivanje istom će se refundirati iznos u visini stvarno nastalog troška sjemena. Podnositelji zahtjeva za sufinanciranje moraju biti upisani u Upisnik poljoprivrednih gospodarstava, te imati sjedište/prebivalište na području Općine Novo Virje.

III.

	Potrebna dokumentacija koja se prilaže kod podnošenja zahtjeva za subvenciju ukoliko umjetno osjemenjivanje vrši veterinarska stanica:
	- obrazac zahtjeva za sufinanciranje,
	- kopija Rješenja o upisu u Upisnik poljoprivrednog gospodarstva,
	- kopija potvrde (pripusnice) veterinarske organizacije koja je izvršila uslugu,
	- kopija računa veterinarske stanice koja je obavila uslugu,
	- preslika dokaza o uplati računa,
	- preslika IBAN-a žiro računa, osobne iskaznice i OIB-a,
	- plaćena komunalna i grobna naknada (uvidom u evidenciji Općine),
	- izjava da korisnik nije u sustavu PDV-a.

Potrebna dokumentacija koja se prilaže kod podnošenja zahtjeva za subvenciju ukoliko umjetno osjemenjivanje vrši osoba koji ima položen tečaj za umjetno osjemenjivanje:

	- obrazac zahtjeva za sufinanciranje,
	- kopija Rješenja o upisu u Upisnik poljoprivrednog gospodarstva,
	- kopija potvrde o osposobljenosti za obavljanje umjetnog osjemenjivanja na vlastitom stadu ili istovrijedni dokument,
           - kopija Ugovora sa ovlaštenom tvrtkom o kupnji prodaji robe (sjemena),
	- kopija potvrde (pripusnice),
           - kopija računa o kupljenom sjemenu,
	- preslika dokaza o uplati računa,
	- preslika IBAN-a žiro računa, osobne iskaznice i OIB-a,
	- plaćena komunalna i grobna naknada (uvidom u evidenciji Općine),
	- izjava da korisnik nije u sustavu PDV-a.

IV.

	Zahtjev se podnosi u razdoblju od 15. prosinca 2025. godine do zaključno sa 19. prosinca 2025. godine. Zahtjev se podnosi na propisanom obrascu uz priloženu svu potrebnu dokumentaciju. Zainteresirani mogu dobiti sve informacije u sjedištu Općine Novo Virje, Trg Vladimira Jagarinca 5, 48 355 Novo Virje ili na web stranici www.novo-virje.hr.
Ispunjeni zahtjevi za sufinanciranje umjetnog osjemenjivanja junica i krava i pripadajuća dokumentacija, dostavljaju se na adresu: Općina Novo Virje, Trg Vladimira Jagarinca 5, 48 355 Novo Virje, e-mail adrese: procelnik@novo-virje.hr ili racunovodstvo@novo-virje.hr  ili se mogu popuniti prilikom osobnog dolaska na gore navedenu adresu.
Nepotpuni zahtjevi, kao i oni uz koje nije priložena sva dokumentacija iz točke III. ovoga Javnog poziva neće se razmatrati.

V.

	Zaključak o isplati donosi općinski načelnik Općine Novo Virje na osnovu kojeg će Jedinstveni upravni odjel – računovodstvo Općine Novo Virje izvršiti isplatu podnositeljima zahtjeva za sufinanciranje umjetnog osjemenjivanja junica i krava  poljoprivrednim proizvođačima s područja Općine Novo Virje.

VI.

	Javni poziv će biti objavljen na web stranici Općine Novo Virje www.novo-virje.hr i na oglasnim pločama Općine Novo Virje, a sve informacije mogu se dobiti u sjedištu Općine Novo Virje, Trg Vladimira Jagarinca 5, Novo Virje, telefon: 048/810-089..

